Pracovnoprávny vzťah

Pracovnoprávny vzťah je podľa teórie práva:
v užšom (častejšom) zmysle: právny vzťah, v ktorom sú jeho subjekty (účastníci) nositeľmi práv a povinností stanovených a zabezpečených normami pracovného práva;
v širšom zmysle: právny vzťah v oblasti spoločenskej práce (bez ohľadu na to, akými normami sa riadi jeho vznik, zmeny a zánik)

Priamo v slovenských právnych predpisoch termín pracovnoprávny vzťah definovaný nie je.

Pracovnoprávne vzťahy podľa Zákonníka práce 
Významné sú najmä pracovnoprávne vzťahy podľa Zákonníka práce, v ktorom sa rozlišuje (§ 1 a pod.):
individuálny pracovnoprávny vzťah v súvislosti s výkonom závislej práce fyzických osôb pre právnické osoby alebo fyzické osoby:
pracovný pomer
dohoda o práci vykonávanej mimo pracovného pomeru
kolektívny pracovnoprávny vzťah

Zdroje 
 
Kovalčíková, M.: Pracovnoprávne vzťahy
Kurz základů pracovního práva - Kapitola III., Masarykova univerzita
 Zákonník práce 311/2001 Z.z.

Externé odkazy 
Pracovnoprávne vzťahy na Portal.gov.sk

Pracovné právo